LĒMUMA PROJEKTS

2024.gada \_\_.decembrī Lēmums Nr. \_\_\_\_

**Par Daugavpils valstspilsētas pašvaldības**

**aglomerācijas robežas noteikšanu**

Ar Daugavpils valstspilsētas pašvaldības domes 09.06.2016. lēmumu Nr.280 “Par aglomerācijas robežu noteikšanu” apstiprinātas Daugavpils valstspilsētas pašvaldības ūdensapgādes un notekūdeņu aglomerācijas robežas (turpmāk – Aglomerācijas robeža).

Ministru kabineta 22.01.2002. noteikumu Nr.34 „Noteikumi par piesārņojošo vielu emisiju ūdenī” (turpmāk - MK noteikumi Nr.34) 31.2 punkts nosaka, ka vietējā pašvaldība līdz 2024.gada 30.jūnijam un pēc tam ne retāk kā reizi septiņos gados izvērtē tās administratīvajā teritorijā esošo aglomerāciju robežas, ņemot vērā tehniskās un ekonomiskās iespējas veikt esošās centralizētās kanalizācijas sistēmas paplašināšanu vai jaunas centralizētās kanalizācijas sistēmas izbūvi, un, ja nepieciešams, precizē aglomerācijas robežas, pamatojoties uz minētajā punktā norādīto informāciju.

Daugavpils valstspilsētas pašvaldība sadarbībā ar sabiedrisko ūdenssaimniecības pakalpojumu sniedzēju - pašvaldībai pilnībā piederošo kapitālsabiedrību SIA „Daugavpils ūdens”, reģistrācijas Nr.41503002432, ir izvērtējusi Aglomerācijas robežu, pamatojoties uz kapitālsabiedrības sagatavoto Aglomerāciju robežu novērtējumu Daugavpils valstspilsētas pašvaldības administratīvajai teritorijai.

Atbilstoši veiktajam novērtējumam ir sagatavota Daugavpils valstspilsētas pašvaldības ūdenssaimniecības Aglomerācijas robežu shēma.

Ņemot vērā iepriekš minēto, kā arī pamatojoties uz Pašvaldību likuma 10.panta pirmās daļas 21.punktu, MK noteikumu Nr.34 31.2 un 31.3 punktu,

ievērojot Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_\_ sēdes atzinumu un Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Pieņemt zināšanai SIA „Daugavpils ūdens”, reģistrācijas Nr.41503002432, sagatavoto Aglomerāciju robežu novērtējumu Daugavpils valstspilsētas pašvaldības administratīvajai teritorijai.
2. Noteikt Daugavpils valstspilsētas pašvaldības ūdenssaimniecības Aglomerācijas robežu atbilstoši shēmai (pielikumā).
3. Atzīt par spēku zaudējušu Daugavpils valstspilsētas pašvaldības domes 09.06.2016. lēmumu Nr.280 „Par aglomerācijas robežu noteikšanu”.

Pielikumā: Daugavpils valstspilsētas pašvaldības ūdenssaimniecības Aglomerācijas robežas shēma uz 1 lp.

Daugavpils valstspilsētas pašvaldības

domes priekšsēdētājs A.Elksniņš